Държавен вестник, бр. 43, 2010 г., стр. 59

БРОЙ  43	
Д Ъ Р Ж А В Е Н  В Е С Т Н И К 	
СТР.  59  
НАРЕДБА № 16 
от 28 май 2010 г. 
за изискванията за качество и контрол за 
съответствие на пресни плодове и зеленчуци
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят изис-
кванията за качество, условията и редът за 
извършване на контрол за съответствие на 
пресните плодове и зеленчуци и поддържането 
на база данни за търговците на пресни плодове 
и зеленчуци.
Чл. 2. (1) Министърът на земеделието и 
храните ръководи и координира контрола за 
съответствие на партидите пресни плодове и 
зеленчуци, предназначени за реализация на 
пазара, с нормативните изисквания за качество 
чрез дирекция „Растениевъдство“.
(2) Министерството на земеделието и храните 
(МЗХ) осъществява контрол за съответствие на 
партидите пресни плодове и зеленчуци, предназ-
начени за реализация на пазара, с нормативните 
изисквания за качество чрез инспекторите по 
контрол на качеството към областните дирекции 
„Земеделие“, наричани по-нататък „инспектори“, 
и организира тяхното обучение.
(3) Инспекторите имат право да извършват 
внезапни и планирани проверки за съответствие 
на територията на цялата страна. Проверки за 
съответствие при износ и от внос се извършват 
от инспекторите след предварително уведомле-
ние от търговците или от митническите органи. 
При извършване на проверките инспекторите 
се легитимират със служебни карти, издадени 
от министъра на земеделието и храните.
(4) Инспекторите имат право да вземат проби 
при извършване на проверките за съответствие.
Чл. 3. (1) На контрол за съответствие подле-
жат всички партиди пресни плодове и зеленчуци, 
предназначени за износ, от внос, на вътрешен 
пазар, и за преработка включително съгласно 
изискванията на член 113a, параграф 1 (Общ 
стандарт за предлагане на пазара) и член 113, 
параграф 1, букви б) и в) (Специфични стан-
дарти за предлагане на пазара) от Регламент 
(ЕО) № 1234/2007 на Съвета от 22 октомври 
2007 г. за установяване на обща организация на 
селскостопанските пазари и относно специфич-
ни разпоредби за някои земеделски продукти 
(„Общ регламент за ООП“) (обн., ОВ, бр. L 
299 от 16.11.2007 г.). 
(2) За продуктите, посочени в чл. 3, параграф 
3б на Регламент (ЕО) № 1580/2007 на Комисията 
от 21 декември 2007 г. за определяне на правила 
за прилагане на Регламенти (ЕО) № 2200/96, 
(ЕО) № 2201/96 и (ЕО) № 1182/2007 на Съвета 
в сектора на плодовете и зеленчуците (обн., OB, 
бр. L 35 от 31.12.2007 г), ал. 1 не се прилага.
Г л а в а  в т о р а
БАЗА ДАННИ ЗА ТЪРГОВЦИТЕ НА ПРЕС-
НИ ПЛОДОВЕ И ЗЕЛЕНЧУЦИ И АНАЛИЗ 
НА РИСКА
Чл. 4. (1) Министерството на земеделието 
и храните поддържа и съхранява база данни 
за търговците на пресни плодове и зеленчуци 
по чл. 7.
(2) Базата данни съдържа следната инфор-
мация за всеки отделен търговец:
1. име и постоянен адрес – за физическите 
лица, наименование, седалище и адрес на уп-
равление – за юридическите лица;
2. единен граждански номер – за физиче-
ските лица, или личен номер на гражданин 
на страна – членка на Европейската общност 
(ЕО), или на държава, страна по Споразумени-
ето за Европейско икономическо пространство 
(ЕИП), единен идентификационен код – за 
търговците, или код по БУЛСТАТ – за другите 
юридически лица;
3. видове плодове и зеленчуци, с които 
търгуват;
4. район/райони, в които предлагат плодове 
и зеленчуци;
5. място в търговската верига – производи-
тел, опаковчик, търговец на едро, търговец на 
дребно, вносител, износител;
6. обем на търгуваната продукция през пред­
ходната година;
7. установени нарушения по чл. 21, ал. 2 и 
чл. 23, ал. 2;
8. брой издадени констативни протоколи и 
сертификати за съответствие на продуктите.
(3) Информацията в базата данни по ал. 2 
се актуализира от инспекторите.
Чл. 5. (1) Търговците на пресни плодове и 
зеленчуци са длъжни да представят при поиск-
ване от инспекторите информация за данните 
по чл. 4, ал. 2, т. 1 – 6.
(2) Чуждестранните физически и юридически 
лица са длъжни да представят при поискване 
от инспекторите информацията по ал. 1 за 
плодовете и зеленчуците, които търгуват на 
територията на страната.
Чл. 6. (1) Министерството на земеделието и 
храните поддържа система за извършване ана-
лиз и оценка на риска за търговците по чл. 4.
(2) При извършването на анализ и оценка 
на риска се отчитат:
1. вид на търговеца и неговото място в 
търговската верига; 
2. вид и обем на търгуваната/съхраняваната/
пакетираната продукция; 
3. констатации от предишни проверки за 
съответствие на продуктите;
4. наличие на пакетираща и сортираща 
техника;
5. наличие на склад. 
(3) Въз основа на извършения анализ и оценка 
на риска инспекторите определят честотата на 
проверките за отделните търговци по критериите 
в ал. 2. Честотата на проверките на търговците,